በቀጣዩ በጋ ወቅት እርጥበታማ የአየር ፀባይ ይኖረዋል
አዲስ አበባ፡- ባለፈው ክረምት ወር በመላ አገሪቱ የተስተዋለው የዝናብ መጠንና ስርጭት በአብዛኛው ጥሩ ገፅታው ያመናል በተለይም ለግብርናው ስራና ለውሃ አቅርቦት ምቹ ሁኔታ የፈጠረ መሆኑን ብሄራዊ የሜቲዎሮሎጂ ኤጀንሲ አስታወቀ። በቀጣዩ ዓመት በጋ ወቅት በብዙ አገሪቱ አካባቢዎች ላይ አንፃራዊ እርጥበታማ አየር ፀባይ ሊዘወተር እንደሚችልም አስገንዝቧል። ኤጀንሲው ያለፈው ወር ክረምት 2011 ዓ.ም ወቅት የአየር ጸባይ ግምገማና በሚቀጥለው በጋ ወቅት የሚጠበቀው የአየር አዝማሚያ አስመልከቶ ትላንት ገለፃ አድርጓል። ኤጀንሲ ዋና ዳይሬክተር አቶ ፈጠነ ተሾመ እንዳስታወቁት፣ የዘንድሮው የክረምት ወቅት ዝናብ መደበኛውን ፈር ተከትሎ የጀመረ ቢሆንም በአወጣጥ ረገድ ግን ከሰሜን ምስራቅ ኢትዮጵያ ክፍሎች ላይ ከመደበኛው የመውጫ ጊዜ መዘግየት ተስተውሎበታል። ክረምቱ በተለያዩ የክረምት ዝናብ ተጠቃሚ የአገሪቱ ስፍራዎች ላይ በመጠንም ሆነ በሥርጭት የተስፋፋና የተጠናከረ ነበር። በዚህም በአብዛኛው መደበኛና ከመደበኛ በላይ ዝናብ በክረምት የዝናብ ተጠቃሚ አካባቢዎች ላይ ሊመዘገብ ችሏል። በክረምቱ አራት ወራት
በብዙ የአገሪቱ አካባቢዎች
ላይ በተለያዩ ቀናት
ከፍተኛ መጠን ያለው
ዝናብ መጣሉ ያስታወሱት
አቶ ፈጠነ፣ይህም ለወንዞችን
ሙላትን ለቅፅበታዊ ጎርፍ
መከሰትና በአንዳንድ ቦታዎችም
በሰብሎችና በንብረት ላይ
አደጋ ማስከተሉን አብራርተዋል። በአጠቃላይ ባለፈው ክረምት
ወር በመላ አገሪቱ
የተስተዋለው የዝናብ መጠንና
ስርጭት በአብዛኛው ጥሩ
ገፅታው ያመዘነ፣ ለተለያዩ
ኢኮኖሚያዊና ማህበራዊ እንቅስቃሴዎች
በተለይም ለግብርናው ስራና
ለውሃ አቅርቦት ምቹ
ሁኔታ የፈጠረ ነው
ብለዋል። ቀጣዩ የበጋ ወቅት በትንበያ መሰረትም በአብዛኛው እርጥበታማ የአየር ጠባይ እንደሚመዘገብ የጠቆሙት ዋና ዳይሬክተሩ፣ ሁለተኛ የዝናብ ወቅታቸው የሆኑት ደቡብና ደቡብ ምስራቅ አገሪቱ ክፍሎች በአብዛኛው ከመደበኛ በላይ እንዲሁም በበጋ ወቅት ከመደበኛ ሁኔታ ደረቅ ሆነው የሚቆዩት የአገሪቱ ሰሜናዊው አጋማሽ ላይ ወቅታዊ ያልሆነ ዝናብ ሊያጋጥም እንደሚችልም አብራርተዋል። ከጥቅምት እስከ ጥር ባሉት የበጋ ወቅት ከመደበኛ ሁኔታ የሚዘወተረው የውርጭ ክስተትና የሌሊቱና የማለዳ ቅዝቃዜም የጎላ ጥንካሬ እንደማይኖረውና ከመደበኛው በታች ሆኖ እንደሚቆይም ጠቁመዋል። ሕብረተሰቡ በመጪው ወቅት የሚጠበቀውን የአየር ጠባይ ክስተት ከግምት በማስገባት የሚያከናውናቸውን የግብርና ስራና ሌሎችም ማህበራዊና ኢኮኖሚያዊ ስራዎች ከሚመለከታቸው የዘርፍ ባለሙያዎች ጋር በመመካከር አጠናክሮ እንዲቀጥልም ጥሪ አቅርበዋል። በተለይ በጋው ሁለተኛ የዝናብ ወቅታቸው በሆኑት የደቡብና በደቡብ ምስራቅ ኢትዮጵያ ዝናቡ በመጠንም ሆነ በስርጭት አመርቂ ገፅታ እንደሚኖረው በመጠቆም፣አርብቶ አደሩና ከፊል አርብቶ አደሩ ማህበረሰብ ቀጣዩን የበጋ ወቅት እርጥበት በአግባቡ እንዲጠቀም ኤጀንሲው አሳስቧል።አዲስ ዘመን መስከረም 22/2012 ታምራት ተስፋዬ 